***Pripravím sa na sv. spoveď doma spytovaním svedomia. V modlitebnej knižke (alebo na internete) si nájdem tzv. spovedné zrkadlo, ktoré mi pomôže zorientovať sa z čoho sa mám spovedať. Zapíšem si, čo sa ma týka a pomodlím sa, aby som sa dobre spovedal.***

***Prídem do spovednice a pozdravím:***

**Pochválený buď Ježiš Kristus.**

***Kňaz mi odpovie: Naveky. Amen.***

***Prežehnám sa:***

**V mene Otca i Syna i Ducha Svätého. Amen *a pokračujem:***

**Spovedám sa Pánu Bohu i vám otče duchovný, že som od poslednej spovede, ktorá bola pred (*......poviem aspoň približne kedy),* spáchal nasledovné hriechy: (*vymenujem aspoň tie najväčšie).* *Na konci poviem:* Na viac hriechov sa nepamätám.**

***Počúvam kňaza, čo mi hovorí a najmä, čo mám - aké zadosťučinenie vykonať. Potom ma kňaz vyzve oľutovať svoje hriechy:***

**Bože môj, celým srdcom ťa milujem a preto veľmi ľutujem, že som Ťa svojimi hriechmi urazil. Chcem sa polepšiť a hriechu sa chrániť. Otče, odpusť mi pre Krv Kristovu.**

***Kňaz mi dá rozhrešenie; pri slovách: ...a ja ťa rozhrešujem od tvojich hriechov v mene Otca i Syna i Ducha Svätého sa prežehnám. Potom mi kňaz povie: Ďakuj Pánovi, lebo je dobrý.***

***Odpoviem:***

**Lebo jeho milosrdenstvo je trvá naveky.**

***Kňaz povie: Pán Ježiš ti odpustil hriechy, choď v pokoji!***

***Odpoviem:***

**Bohu vďaka! *a s pozdravom:* S Pánom Bohom *odchádzam.***